To Kill a Mockingbird (filma)

To Kill a Mockingbird (euskaraz Urretxindorra Hiltzea) Robert Mulligan estatubatuar zinema zuzendariaren 1962ko drama filma da, Harper Lee idazlearen izenburu bereko To Kill a Mockingbird eleberrian oinarritua. Gregory Peck, Mary Badham eta Phillip Alford aktoreek antzeztu zuten. Gainera, Robert Duvall, William Windom eta Alice Ghostley aktoreek debutatu zuten.

Bederatzi Oscar Sarirako izendapen jaso eta hiru irabazi: Gizonezko aktore onenaren Oscar Saria (Gregory Peck), Zuzendaritza artistiko onenaren Oscar Saria - Zuri-beltza (Alexander Golitzen, Henry Bumstead eta Oliver Emert) eta Egokitutako gidoi onenaren Oscar Saria (Horton Foote). Hiru Urrezko Globo Sari ere irabazi zituen.

 Argumentua 

Depresio Handiaren garaia, AEBak. Atticus Finch (Gregory Peck) arraza banaketa jasaten duen Alabamako udalerri txiki bateko abokatua da. Alarguna da eta bi semeren ardura du; horren ondorioz, Tom Robinson (Brock Peters) baserritar beltzaren defentsa burutzea onartu du, Mayella Ewell (Collin Wilcox) neska nerabe zuriaren hilketa egotzi diotelako. Udalerriko biztanle askok kasua laga dezan konbentzitzen saiatu dira: epaiketan afroamerikar hiritar bat defendatzeak berari eta familiari ondorio kaltegarriak ekar liezazkiekeen arren, Atticusek aurrera jarraitzeko asmo irmoa du.

Istorioa Hegoalde Sakonean hazitako bere eta Jem (Phillip Alford) anaia zaharragoaren haurtzaroa oroitarazten duen Jen (Mary Badham) izeneko emakume heldu baten ikuspuntutik kontatua dago, hiru urte luzeko kontaketa delarik, bi haur horien bizitzak aldaketa sakonak jasanez. Kontakizuna aurrera doan heinean, udako adiskide batekin batera dauden bi haur xaloren bizimodua patxadatxoa "zakuaren gizona" dela uste duten auzotar bitxi bat zelatatuz eta inguruabarren ondorioz bilakatuz doa. Haien aita Atticus abokatua eta haren lanak udalerrian duen eraginaren ondorioz, haurrek arrazakeriaren berri dute, gainera mingoski heldu bihurtuko dituen gorroto arrazialaren lekuko ere dira.

 Aktoreak 
 Gregory Peck: Atticus Finch
 Mary Badham: Jean Louise "Scout" Finch
 Phillip Alford: Jeremy "Jem" Finch
 John Megna: Charles Baker "Dill" Harris
 Brock Peters: Tom Robinson
 James Anderson: Robert E. Lee 'Bob' Ewell
 Collin Wilcox Paxton: Mayella Violet Ewell
 Robert Duvall: Arthur "Boo" Radley
 Estelle Evans: Calpurnia
 Rosemary Murphy: Maudie Atkinson

 Iruditegia 

 Kanpo estekak 
 To Kill a Mockingbird filmaren IMDBko fitxa irakurgai 

Kategoria:Robert Mulliganek zuzendutako filmak
Kategoria:Ameriketako Estatu Batuetako filmak
Kategoria:Gizonezko aktore onenaren Oscar Saria irabazi duten filmak
Kategoria:Zuzendaritza artistiko onenaren Oscar sariaren irabazleak
Kategoria:Egokitutako gidoi onenaren Oscar Saria irabazi duten filmak
Kategoria:Epaiketeei buruzko filmak
Kategoria:Abokatuei buruzko filmak
Kategoria:Arrazakeriari buruzko filmak
Kategoria:Drama filmak
Kategoria:Hilketei buruzko filmak
Kategoria:Justiziaren akatsei buruzko filmak
Kategoria:Aita-alaben harremanei buruzko filmak
Kategoria:Zuri-beltzeko filmak
Kategoria:Depresio Handian girotutako filmak
Kategoria:Liburuetan oinarritutako filmak
Kategoria:Alabaman girotutako filmak
Kategoria:Elmer Bernsteinen soinu bandadun filmak
Kategoria:1962ko filmak